**TERMOCENTRALET ME QYMYR TË MBYLLEN SA MË SHPEJT, QYTETARËT TË MARRIN PJESË NË VENDIMMARRJE**

Kampanja rajonale "Ballkani i bashkuar për ajër të pastër" do të zhvillohet për të dytin vit radhazi, duke nisur nga data 20 dhjetor, me qëllim ndërgjegjësimin e qytetarëve të rajonit për shkaqet dhe pasojat e ndotjes, mënyrat e mundshme për përmirësimin e cilësisë së ajrit. dhe angazhimi për një mjedis më të shëndetshëm përmes solidaritetit rajonal.

Këtë vit, ndër të tjera, fushata do të fokusohet në pasojat dhe dëmet e ndotjes të shkaktuara nga termocentralet me qymyr si dhe ndotjen me origjinë nga industria e rëndë.

"Ballkani i Bashkuar për Ajër të Pastër” zbatohet nga Fondi Evropian për Ballkanin, i mbështetur nga organizata të shumta: Eko Forum nga Zenica, Instituti i Menaxhimit të Territorit Mjedisor nga Tirana, Sbunker dhe Balkan Green Foundation nga Prishtina, Air Care nga Shkupi, OZON nga Podgorica,  Instituti Rregullator i Energjive të Ripërtëritshme dhe Mjedisit dhe Shkolla e Hapur e Beogradit nga Beogradi.

Pjesëmarrësit në kampanjën informative "Ballkani i bashkuar për ajër të pastër" po avokojnë për një mbyllje të shpejtë të termocentraleve me qymyr dhe pajtueshmerinë urgjente për kornizën rregullatore të duhur rreth ndotjes nga industria e rëndë. Gjithashtu kërkojmë që qytetarët të marrin një vend në tryezë kur vendoset për lejet mjedisore dhe dokumentet e tjera në lidhje me impiantet e prodhimit.

Djegia e qymyrit është burimi më i madh i ndotjes së ajrit në Ballkanin Perëndimor, me termocentralet që luajnë një rol të madh këtu.

Vetëm termocentrali “Ugljevik” lëshon më shumë dioksid squfuri (107,402 ton në vitin 2020) sesa emetimet totale të lejuara të të gjitha termocentraleve të mbuluara nga planet kombëtare për reduktimin e emetimeve (103,682 ton). Prandaj, vetëm ky termocentral i ka kaluar të gjitha vlerat totale vjetore të kombinuara.

Importi i energjisë elektrike nga BE e prodhuar nga Ballkani Perëndimor përbën 0.3 për qind të konsumit të BE-së, por emetimet e dioksidit të squfurit nga ky prodhim përbëjnë 50 për qind të emetimeve të tij nga të gjitha termocentralet e BE-së.

Përveç industrisë, qymyri konsumohet edhe në amvisëri dhe në termocentrale; ndërprerja e përdorimit të kësaj lënde djegëse fosile do të eliminonte burimin kryesor dhe të vetëm të ndotjes së ajrit në Ballkanin Perëndimor.

Humbja e prodhimit të brendshëm bruto për shkak të ndotjes së ajrit në Ballkanin Perëndimor vetëm në vitin 2016 arriti në 8.5 miliardë euro.

Në vend të ndërtimit dhe rinovimit të termocentraleve, fondet nga buxheti mund të drejtohen për programet sociale dhe rikualifikimin e punëtorëve si dhe ndërtimin e centraleve diellore në vendin e minierave të qymyrit që do të zëvendësonin kapacitetet e prodhimit të energjisë elektrike që po zvogëlohen. Në këtë mënyrë, transformimi i industrisë mund të jetë më i gjelbëri në kontinent.

Nëpërmjet një angazhimi të bazuar në solidaritet, qytetarët e Ballkanit Perëndimor mund të punojnë së bashku për të arritur teknologji më të pastra dhe një të ardhme më të shëndetshme.

Për më shumë informacion mbi kampanjën, mund të kontaktoni [roni@sbunker.net](mailto:roni@sbunker.net)